У сярэдняй групе выхаванцы замацоўваюць навыкі работы з канструктарам, атрыманыя раней, і ўпершыню знаёмяцца з дробным канструктарам LEGO DАСТА. Прычым яны пераважна эксперыментуюць, арыентуюцца ў дзейнасці не на ўзор (ён можа быць паказаны толькі ў пачатку заняткаў), а свабодна выкарыстоўваюць будаўнічы матэрыял для аб’ёмнага і плоскаснага канструявання (складаюць, напрыклад, дрэва, сонейка, сняжынку і інш.), а таксама для стварэння дызайнерскіх, інтэр’ерных элементаў. Дзеці фантазіруюць, выкарыстоўваюць сродкі мастацкай выразнасці (колеравае спалучэнне, кампазіцыю).